7. ΒΑΣΙΛΙΚΟΝ ΔΙΑΤΑΓΜΑ της 29 Απρ./8 Μαΐου 1920 Περί εκτελέσεως του Νόμ. 2149 κλπ. Έχοντες υπόψη τα άρθρ. 3, 5, 11, 14, 16 και 18 του Νόμ. ΓΦΚΔ΄ «περί μεταλλείων», ως ετροποποιήθησαν και συνεπληρώθησαν δια του υπ’ αριθ. 2149 της 22 Μαρτ./2 Απρ. 1920, απεφασίσαμεν και διατάσσομεν. Άρθρ.1.-Αι κατά το άρθρ. 3 του Νόμ. 2149 υποβαλλόμεναι δηλώσεις, εν αις συνάπτονται οι τίτλοι νομιμοποιήσεως·των ενδιαφερομένων επί αιτήσεως αδείας μεταλλευτικών ερευνών και διορίζεται κοινός αντίκλητος, εισίν ισάριθμοι προς τας αιτήσεις, ας αφορώσιν. Επί πλέον εις εκάστην δήλωσιν καθορίζεται σαφώς η αίτησις αδείας ερευνών, ην η δήλωσις αφορά. Το άρθρ. 3 του Νόμ. 2149 περιελήφθη εις την παρ. 7 άρθρ.4 του Μεταλλ. Κώδικος. ΄Αρθρ.2.-Η επιμελεία του νομάρχου, εν τη Εφημερίδι της Κυβερνήσεως δημοσιευομένη απόφασις αυτού συντάσσεται εν περιλήψει, εις ην όμως αναφέρονται λεπτομερώς τα όρια του χώρου, εφ’ ου χορηγείται η άδεια μεταλλευτικών ερευνών, η ορισθείσα εγγύησις, ως και αν ενηργήθη ή όχι επιτόπιος έλεγχος. Αντίγραφον της εν περιλήψει δημοσιευθείσης αποφάσεως ανακοινούται υπό του νομάρχου και προς τον επιθεωρητήν των μεταλλείων, ως και προς την διεύθυνσιν μεταλλείων του υπουργείου της Εθνικής Οικονομίας. Άρθρ.3.-Ο προσβάλλων δι’ εφέσεως την επί αιτήσεως αδείας μεταλλευτικών ερευνών νομαρχιακήν απόφασιν, οφείλει, εφ’ όσον απαιτείται διεξαγωγή επιτοπίου ελέγχου μηδόλως ενεργηθέντος, να επισυνάψη εις το έγγραφον της εφέσεως γραμμάτιον δραχμών τριακοσίων, ως δικαίωμα του Δημοσίου δια τας δαπάνας του ενεργηθησομένου επιτοπίου ελέγχου. Εν περιπτώσει, καθ’ ην δια της εφέσεως επιδιώκεται η δι’ επιτροπής επανάληψις ενεργηθέντος επιτοπίου ελέγχου, ο προκαλών ταύτην προκαταβάλλει, κατά τας αυτάς ως άνω διατυπώσεις, δραχμάς χιλίας. Έφεσις, μη συνοδευομένη υπό του εν λόγω γραμματίου, καθίσταται απαράδεκτος. Τα αυτά ισχύουσι και κατά πάσαν άλλην περίπτωσιν, καθ’ ην, είτε δυνάμει του Νόμ. ΓΦΚΔ΄, είτε δυνάμει του Νόμ. 714, απαιτείται η διεξαγωγή επιτοπίου ελέγχου παρά του επιθεωρητού ή μηχανικού μεταλλείων ή δι’ επιτροπής, όσον αφορά τας αποζημιώσεις. Το από 30 Ιαν. 1910 Β.Δ/μα περί εκτελέσεως του Νόμ. ΓΦΚΔ΄ περί μεταλλείων καταργείται. Άρθρ.4.-Η κατόπιν εφέσεως συντασσομένη νέα έκθεσις υποβάλλεται εις τον υπουργόν της Εθνικής Οικονομίας, όστις προβαίνει εις την έκδοσιν της αποφάσεως, ην ανακοινοί εις τον αρμόδιον νομάρχην δια τα περαιτέρω. Η μετ’ απόφασιν του υπουργού, στηριζομένην εις έλεγχον υπό της τριμελούς επιτροπής, εκδιδομένη νομαρχιακή απόφασις τυγχάνει αμετάκλητος. Άρθρ.5.-Μετά την υπό των ενδιαφερομένων αποδοχήν της χορηγηθείσης αδείας μεταλλευτικών ερευνών και την κατάθεσιν της εγγυήσεως, ως και του εκ δραχμών διακοσίων δικαιώματος του Δημοσίου, ο νομάρχης ειδοποιεί σχετικώς τον επιθεωρητήν των μεταλλείων, ως και την διεύθυνσιν μεταλλείων του υπουργείου Εθνικής Οικονομίας. Εν περιπτώσει απράκτου παρελεύσεως της 40ημέρου προθεσμίας δια την κατάθεσιν της εγγυήσεως και του δικαιώματος του Δημοσίου, η άδεια ανακαλείται υποχρεωτικώς υπό του νομάρχου, η δε σχετική απόφασις αυτού δημοσιεύεται εν περιλήψει εις την Εφημερίδα της Κυβερνήσεως και κοινοποιείται εις τε τον επιθεωρητήν μεταλλείων και το υπουργείον της Εθνικής Οικονομίας (διεύθυνσις μεταλλείων). Άρθρ.6.-Οι κατά το άρθρ. 15 του Νόμ. ΓΦΚΔ΄ διπλωματούχοι ειδικοί επιστήμονες, οι δικαιούμενοι να υπογράφωσι τα υποβαλλόμενα μετά της αναφοράς περί οριστικής παραχωρήσεως έγγραφα, ορίζονται ως εξής: α)Δια το τριγωνομετρικόν διάγραμμα, οι μηχανικοί εργοδηγοί ή γεωμέτραι. β)Δια την επιστημονικήν έκθεσιν, οι μεταλλειολόγοι μηχανικοί και οι πολιτικοί μηχανικοί ή διδάκτορες των φυσικών επιστημών οι έχοντες δεκαετή τουλάχιστον αποδεδειγμένην μεταλλειολογικήν πείραν. γ)Δια την χημικήν ανάλυσιν, οι μεταλλειολόγοι μηχανικοί, οι διδάκτορες των φυσικών επιστημών, καθώς και το χημικόν εργαστήριον του υπουργείου των Οικονομικών, τα παραρτήματα αυτού, ως και παν άλλο χημικόν ίδρυμα λειτουργούν από δεκαετίας. Εις τον αυτόν Υπουργόν ανατίθεται η του παρόντος δημοσίευσις και εκτέλεσις. Σελ. 503 Μεταλλευτικός Κώδικας 13.Μ.α.7 